New Zealand-papegøyer

kaka
 kakapo
 kea

New Zealand-papegøyer (Strigopidae) er en familie med mellomstore papegøyefugler som er endemiske for New Zealand. Familiegruppen består av tre nålevende arter (fire taxa), fordelt i de to slektene Nestor og  Strigops.

 Beskrivelse 
New Zealand-papegøyer har hovedsakelig en variert grønn fjærdrakt som gir fuglene god kamuflasje i habitat. Artene varierer i størrelse fra mellomstor til stor, der vekten er mer dominerende enn lengden på fuglene. Kakapo er i så måte verdens tyngste papegøyefugl. Den mangler flygedyktighet og er tilpasset livet på bakken, selv om den kan klatre og glideflyge over korte distanser. Kea er tilpasset både subtropiske og alpine forhold, og migrerer mellom ulike elevasjoner avhengig av årstiden. New Zealand-papegøyer skiller seg også fra andre papegøyefugler gjennom ikke å praktisere monogami, noe som ellers er vanlig. En av artene (kea) praktiserer polygyni, mens en annen (kakapo ) ser ut til å praktisere en form for polygynandri. Dette gir støtte til Strigopidae som en egen (og svært gammel) gruppe, men det er forsatt knyttet usikkerhet til systematikken. 

Artene er i varierende grad truet av utryddelse og står oppført på IUCNs rødliste. Alle omhandles dessuten av CITES liste I og II.

 Inndeling 

 Psittaciformes, papegøyefugler
 Strigopidae, New Zealand-papegøyer
 Nestor
 N. notabilis, kea
 N. meridionalis, kaka
 N. m. septentrionalis (nordlig kaka), habiterer Nordøya og noen større øyer langs kysten
 N. m. meridionalis (sørlig kaka), habiterer Sørøya, Stewart Island og andre større øyer langs kysten
 N. productus † (gullkaka), habiterte Norfolkøya og den nærliggende Phillip Island), men døde ut midt på 1800-tallet
 N. sp. †
 Nelepsittacus †
 Strigops 
 S. habroptilus, kakapo, habiterer Codfish Island (vest av den nordlige delen av Stewart Island), Anchor Island og Chalky Island (Fiordland, Sørøya), og kanskje på Maud Island (nordøst av Sørøya). Dessuten reintrodusert til Little Barrier Island (nord for Nordøya)
 Cacatuidae, kakaduer
 Psittacidae, parakitter

Den utdødde gullkakaen (N. productus) var svært nært beslektet med kaka (N. meridionalis), men den blir akseptert som en selvstendig art av nesten alle faglige autoriteter. Noen mener imidlertid at den var en underart; N. m. productus.

 Taksonomi 
Den systematiske inndelingen av papegøyefugler har vært gjenstand for debatt og endringer opp gjennom årene. Selv artsbegrepet har blitt debattert. I 2005 fant en gruppe forskere ut, at Strigopidae (New Zealand-papegøyer) var søstergruppen til alle andre papegøyefugler, og fuglene ble skilt som egen familiegruppe; Strigopidae.de Kloet, R.S., and S.R. de Kloet. 2005. The evolution of the spindlin gene in birds: Sequence analysis of an intron of the spindlin W and Z gene reveals four major divisions of the Psittaciformes. Molec. Phylog. Evol. 36: 706-721. Dette støttes nå av stadig flere.del Hoyo, J., Collar, N.J., Christie, D.A., Elliott, A. and Fishpool, L.D.C. 2014. HBW and BirdLife International Illustrated Checklist of the Birds of the World. Lynx Edicions BirdLife International. ISBN 978-84-96553-94-1

Tidligere var det vanlig å dele papegøyefugler inn i kun to undergrupper; kakaduer (Cacatuidae) og parakitter (Psittacidae). Stadig flere velger imidlertid å dele dem inn i tre grupper, som i fylogenien nedenfor og i henhold til de Kloet & de Kloet (2005) og Homberger (2003).Homberger, D.G. 2003. The comparative biomechanics of a prey-predator relationship: The adaptive morphologies of the feeding apparatus of Australian Black-Cockatoos and their foods as a basis for the reconstruction of the evolutionary history of the Psittaciformes, pp. 203-228 in Vertebrate Biomechanics and Evolution (V.L. Bels, J.-P. Gasc, & A. Casinos, eds.). BIOS Scientific Publishers, Oxford.  I denne inndelingen har papegøyefuglene på New Zealand blitt skilt ut som egen familiegruppe, kalt New Zealand-papegøyer (Strigopidae). Dette støttes også av Christidis & Boles (2008)Christidis, L, and W.E. Boles. 2008. Systematics and taxonomy of Australian Birds. CSIRO Publ, Sydney. og del Hoyo og Collar (2014).

Nyere forskning viser at New Zealand-papegøyer trolig var den første gruppen som splittet fra gruppen med alle papegøyefuglene, tett fulgt av gruppen med kakaduer.Chambers, G.K.; Worthy, T.H. 2013. Our evolving view of the kakapo (Strigops habroptilus) and its allies. Notornis 60 (3): 197-200. Det har gjenstått å avklare om både Strigops og Nestor hører til i familien Strigopidae (Gill m. fl., 2010Gill, B.J. (Convener); Bell, B.D.; Chambers, G.K.; Medway,D.G.; Palma, R.L.; Scoeld, R.P.; Tennyson, A.J.D.;Worthy, T.H. 2010. Checklist of the birds of New Zealand, Norfolk and Macquarie Islands and the Ross DependencyEd. 4. (500 pp.). Wellington: Ornithological Society ofNew Zealand & Te Papa Press.) eller om de må rankes i superfamilien Strigopoidea (Joseph m. fl., 2012Joseph, L.; Toon, A.; Schiringer, E.E.; Wright, T.F.;Schodde, R. 2012. A revised nomenclature andclassification for family-group taxa of parrots(Psiaciformes). Zootaxa 3205: 26-40.)). I det ny omfattende bokverket «HBW and BirdLife International Illustrated Checklist of the Birds of the World» anerkjennes begge slektene som en del av Strigopidae.del Hoyo, J., Collar, N.J., Christie, D.A., Elliott, A. and Fishpool, L.D.C. 2014. HBW and BirdLife International Illustrated Checklist of the Birds of the World. Lynx Edicions BirdLife International. ISBN 978-84-96553-94-1(2016). New Zealand Parrots (Strigopidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-03-25

 Fylogeni 

 Referanser 

 Eksterne lenker 



Kategori:Fugler formelt beskrevet i 1849
Kategori:Dyr formelt beskrevet av Charles Lucien Bonaparte